रणबीर कपूर और कैटरीना कैफ की आगामी फिल्म 'जग्गा जासूस' को बनने में लगभग 3 साल से ज्यादा का वक्त लगा. फिल्म के दौरान रणबीर और कैटरीना की पर्सनल लाइफ में आई हलचल की वजह से फिल्म की शूटिंग पर खासा असर पड़ा, अब फाइनली यह फिल्म 14 जुलाई को रिलीज होने जा रही है. बता दें कि फिल्म में गोविंदा कैमियो रोल में नजर आने वाले थे, लेकिन उनके रोल को काट दिया गया है, इससे नाराज गोविंदा ने अपनी भड़ास ट्विटर पर निकाली है. शुक्रवार रात एक के बाद एक 5 ट्वीट कर गोविंदा ने मेकर्स पर कैमियो की छटनी करने के चलते अपना गुस्सा जाहिर किया है.